જી.એમ.બી.એ પાછલા ત્રણ દાયકાથી લાસ્ટ માઇલ રેલ/રોડ કનેક્ટિવીટીની મદદથી તેના લઘુ/ગૌણ બંદરોના સુગ્રથિત વિકાસની કલ્પનાને ચરિતાર્થ કરી છે. બંદરની સેવાઓના ખાનગીકરણ, ખાનગી જેટ્ટીઓ, સંયુક્ત સાહસ ધરાવતા બંદરો, અને ગ્રીનફીલ્ડ બંદરો જેવા ખાનગીકરણના વિવિધ મોડેલ દ્વારા યોગ્ય ખાનગી ભાગીદારોને લાવી કામગીરીનું યોગ્ય અમલીકરણ કર્યું છે. જી.એમ.બી.એ અસરકારક રીતે વિશેષ બિઝનેસ મોડેલ અમલમાં મુક્યું છે, જેણે વિકાસની નવી કેડી કંડારી છે અને ગુજરાતના લઘુ/ગૌણ બંદરોનો વિકાસ સાધીને અન્ય રાજ્યો માટે ઉદાહરણરૂપ બનાવ્યા છે.